Document ID: 32004R2120

32004R2120
L 367/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2120/2004 НА КОМИСИЯТА
от 10 декември 2004 година
за изменение на Регламент (ЕО) № 2729/2000 за определяне на подробни правила за проверките в лозаро-винарския сектор
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 на Съвета от 17 май 1999 г. относно общата организация на пазара на вино (1), и по-специално член 72, параграф 4 от него,
като има предвид, че:
(1)
Втора алинея от член 11, параграф 2 от Регламент (ЕО) № 2729/2000 на Комисията (2) определя минималния брой на пробите, които трябва да бъдат взети всяка година за аналитичната банка данни, предвидена в член 10 от споменатия регламент. След присъединяването на Чешката република, Кипър, Унгария, Малта, Словения и Словакия трябва да бъде определен броят на пробите, които трябва да бъдат взети в тези страни.
(2)
Член 12 определя броя на анализите, които трябва да бъдат извършени от Съвместния изследователски център (СИЦ), включително анализи на проби от държавите-членки, които все още не са оборудвани. Трябва да бъде определен преходен период, за да се осигури създаване и организация на компетентни изотопни лаборатории в същите тези държави-членки.
(3)
Приложения I, II и III към Регламент (ЕО) № 2729/2000 съдържат подробни инструкции за преработката, анализа и докладването на резултатите от пробите. Тези инструкции трябва да бъдат актуализирани, за да се вземат под внимание натрупаният опит и техническият прогрес.
(4)
Следователно Регламент (ЕО) № 2729/2000 следва да бъде съответно изменен.
(5)
Мерките, предвидени в настоящия регламент, са в съответствие със становището на Управителния комитет по виното,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 2729/2000 се изменя, както следва:
1.
В член 11, параграф 2, втора алинея се заменя със следния текст:
„Броят на пробите, които трябва да бъдат взети всяка година за банката данни, трябва да бъде най-малко:
-
20 проби в Чешката република,
-
200 проби в Германия,
-
50 проби в Гърция,
-
200 проби в Испания,
-
400 проби във Франция,
-
400 проби в Италия,
-
10 проби в Кипър,
-
4 проби в Люксембург,
-
50 проби в Унгария,
-
4 проби в Малта,
-
50 проби в Австрия,
-
50 проби в Португалия,
-
20 проби в Словения,
-
15 проби в Словакия,
-
4 проби в Обединеното кралство.“
2.
В член 12, параграф 1, първото изречение се заменя със следния текст:
„За период, приключващ на 31 юли 2008 г., в очакване на монтирането на подходящото аналитично оборудване, държавите-членки, които произвеждат вино, но нямат необходимото оборудване за извършване на изотопни анализи, трябва да изпращат своите проби от вино на Съвместния изследователски център (СИЦ), който да извърши анализа.“
3.
Приложение I се заменя с текста в приложение I към настоящия регламент.
4.
Приложение II се заменя с текста в приложение II към настоящия регламент.
5.
Приложение III се заменя с текста в приложение III към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 декември 2004 година.

Labels: 7
15
17
6